**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Návrh zákona, ktorým sa mení a dopĺňa zákon č.461/2003 Z.z. o sociálnom poistení v znení neskorších predpisov | |
| **Predkladateľ (a spolupredkladateľ)** | |
| Poslanci Národnej rady Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** |  |
| **Predpokladaný termín predloženia na MPK\*** |  |
| **Predpokladaný termín predloženia na Rokovanie vlády   SR\*** |  |

|  |
| --- |
| **2.  Definícia problému** |
| Rapídne, pre mnohých občanov a domácnosti neúnosné zdražovanie potravín trápi Slovensko nielen posledné mesiace, ale minimálne posledné dva roky. Závažným problémom je najmä pomer výdavkov domácností na potraviny, ktorý je aktuálne na úrovni približne 24 percent, kým v roku 2020 to bolo len 20 percent. Znamená to, že Slovensko bolo už v rokoch 2020 a 2021 na druhom mieste vo výdavkoch na potraviny v rámci Európy. Od roku 2022 pozorujeme nielen bezprecedentnú mieru inflácie, ale navyše aj pokles reálnych miezd. Inflácia sa týka najmä tovarov každodennej spotreby, obzvlášť potravín. Tie podľa posledných analýz - vrátane výstupov NBS - prispievajú k inflácii až 46 percentami a inflácia v tejto kategórií je oproti priemeru takmer dvojnásobná. Dôsledkom pasivity kompetentných je nízka schopnosť Slovenska koncentrovať pomoc štátu tam, kde je to skutočne potrebné. Tento problém je ešte výraznejší v súčasnom prostredí poklesu reálnych miezd. Keďže u nízkopríjmových domácností tvoria potraviny väčšiu časť spotreby, inflácia má na nich ešte silnejší vplyv a spôsobuje im ťažkosti pri zabezpečení základných potrieb pre život. |
| **3.  Ciele a výsledný stav** |
| Na základe uvedených skutočností Smer-SD od marca inicioval sériu rokovaní za účasti všetkých hlavných aktérov produkcie, spracovania a predaja potravín, vrátane potravinovej inšpekcie SR ako aj predsedu pôdohospodárskeho výboru NR SR. Súčasťou prerokovaných návrhov za účelom zníženia koncových cien základných potravín v maloobchode Slovenska je aj oblasť výšky ceny práce pre potravinárov, ktorej zníženie je predmetom tohto poslaneckého návrhu. Jedná sa o dočasné riešenie vo forme odpustenia časti odvodov do fondov sociálneho poistenia a to ich väčšej časti, ktorú tvoria tzv. odvody zamestnávateľa za zamestnanca a to v období od 1.júla 2023 do 31.decembra 2023. Konkrétne ide o sadzbu poistného na nemocenské poistenie vo výške 1,4 % z vymeriavacieho základu, sadzbu poistného na starobné poistenie vo výške 14 % z vymeriavacieho základu, sadzbu poistného na invalidné poistenie vo výške 3 % z vymeriavacieho základu, sadzbu poistného na úrazové poistenie vo výške 0,8 % z vymeriavacieho základu, sadzbu poistného na garančné poistenie vo výške 0,25 % z vymeriavacieho základu, sadzbu poistného na poistenie v nezamestnanosti vo výške 1 % z vymeriavacieho základu a sadzbu poistného do rezervného fondu solidarity zamestnávateľa vo výške 4,75 % z vymeriavacieho základu. Celkovo sa tak v danom období znížia náklady tejto časti zamestnávateľov v potravinárstve o 25,2 % vymeriavacieho základu každého dotknutého zamestnanca, maximálne však do výšky vymeriavacieho základu zamestnancov na úrovni aktuálnej minimálnej mzdy (700 eur pre rok 2023), pričom uvedenú výšku poistného (odvodovej úľavy) bude štát, resp. Sociálna poisťovňa považovať pri uplatňovaní budúcich nárokov z poisteného systému zo strany poistencov za zaplatenú. Nad úrovňou minimálnej mzdy budú vymeriavacie základy podliehať štandardným sadzbám sociálneho poistenia v zmysle platnej legislatívy.  Na základe štatistických údajov potravinárskeho sektora je možné predpokladať, že navrhovaná odvodová úľava sa dotkne približne 27 000 zamestnancov. Pri 6 mesačnom trvaní opatrenia to znamená výpadky verejných zdrojov vo výške takmer 29 mil. Eur.  Na základe stanovísk zástupcov potravinárskeho sektoru a ďalších odborníkov sme presvedčení, že uvedené opatrenie v synergií s ďalšími diskutovanými legislatívnymi aj nelegislatívnymi krokmi umožní zníženie nákladov výrobcov a spracovateľov potravín do miery, ktorá sa v konečnom dôsledku prejaví v citeľnom poklese maloobchodných cien bežného sortimentu potravín na pultoch. |
| **4.  Dotknuté subjekty** |
| Zamestnávatelia vykonávajúci činnosť v sektore Potravinárstva vo vybraných triedach divízii SK NACE Rev.2: 10 Výroba potravín a z divízie 11 Výroba nápojov za zamestnanca |
| **5.  Alternatívne riešenia** |
| --- |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                            Áno            Nie |
| **7.  Transpozícia práva EÚ** |
| --- |
| **8.  Preskúmanie účelnosti\*\*** |
| --- |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
|  |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
|  |

**Doložka zlučiteľnosti**

**návrhu právneho predpisu s právom Európskej únie**

|  |  |
| --- | --- |
| **1.** | **Navrhovateľ právneho predpisu:** Poslanci Národnej rady Slovenskej republiky |
|  |  |
| **2.** | **Názov návrhu právneho predpisu:** Návrh zákona, ktorým sa mení a dopĺňa zákon č.461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony |
|  |  |
| **3.** | **Predmet návrhu právneho predpisu:** |
|  | a) nie je upravený v primárnom práve Európskej únie  b) nie je upravený v sekundárnom práve Európskej únie  c) nie je upravený v judikatúre Súdneho dvora Európskej únie |
|  |  |
|  |  |

**Predmet návrhu právneho predpisu nie je v práve Európskej únie upravený, preto sa body 4 a 5 nevypĺňajú.**